**VÝZVA NA PREDKLADANIE PONÚK**

**(ďalej len ako „výzva“)**

**zákazka na dodanie tovaru/poskytnutie služby/poskytnutie stavebných prác**

**podľa § 117 zákona NR SR č. 343/2015 Z. z. o verejnom obstarávaní**

**a o zmene a doplnení niektorých zákonov v z. n. p.**

**(ďalej len ako „ZVO“)**

1. **Identifikačné údaje verejného obstarávateľa:**

Názov: Mesto Dunajská Streda

Sídlo: Hlavná 50/16, 929 01 Dunajská Streda

IČO: 00305383

DIČ: 2021129968

**Kontaktná osoba vo veciach zákazky:**

Telefón: +421 918/ 591 017

Email: priska.papayova@dunstreda.eu,

**Kontaktná osoba vo veciach verejného obstarávania:**

Telefón: +421 918/ 591 017

Email: priska.papayova@dunstreda.eu,

1. **Názov predmetu zákazky:** ***Výstavba multifunkčného ihriska s umelou trávou (33x18 m) v*** ***Dunajskej Strede - časť Malé Blahovo***

 Hlavný kód CPV:45236210-5 Stavebné práce na stavbe plôch pre detské ihriská

1. **Druh zákazky:** stavebné práce, zákazka postupom podľa § 117 „zákazka s nízkou hodnotou“ v súlade so zákonom č. 343/2015 Z. z. o verejnom obstarávaní v znení neskorších predpisov
2. **Spôsob vzniku záväzku:** Zmluva o dielo
3. **Miesto dodania predmetu zákazky:** Mesto Dunajská Streda, kat. územie Dunajská Streda, parc. č. . reg. „C“ 3751/63, 3756/2
4. **Termín dodania predmetu zákazky**: najneskôr **30 pracovných dní odo dňa odovzdania staveniska zhotoviteľovi.**
5. **Stručný opis:**

Predmetom zákazky sú stavebné práce spočívajúce vo vybudovaní viacúčelového multifunkčného ihriska v Dunajskej strede – časť Malé Blahovo v rozmere 33 x 18 m v zmysle projektovej dokumentácie. Ihrisko bude určené predovšetkým na futbal, volejbal, nohejbal a tenis, basketbal.

Športový povrch bude umelý trávnik s **minimálnymi** nasledovnými parametrami:

* + výška vlasu 20 mm
	+ monofilamentné vlákno
	+ farba zelená
	+ Dtex min. 6600
	+ Váha min. 2150 g/m2
	+ Hustota vpichov min. 25 000 /m2
	+ Minimálna záruka 8 rokov

Oplotenie pozostáva z mantinelov a osieťovania ihriska po všetkých stranách. Vstup bude riešený cez vstupnú bráničku. Mantinel je hliníkovo plastový hr. 6 mm, madlá, hliníkové stĺpiky profilované, hliníkové futbalové bránky a volejbalovo/tenisové stĺpy, basketbalové konštrukcie s presklenou doskou v hliníkovom ráme s gumenou ochranou. Bližší opis položiek sa nachádza v projektovej dokumentácií a vo výkaze-výmer.

Uchádzač môže predložiť aj ekvivalentný výrobok spĺňajúci minimálne požadované parametre. Variantné riešenie verejný obstarávateľ neprijme. Pokiaľ úspešný uchádzač predloží ekvivalentný výrobok, môže ho verejný obstarávateľ vyzvať na preukázanie ekvivalentnosti a to doručením vzoriek a technických listov materiálov.

1. **Predpokladaná hodnota zákazky: 57124,50 eur bez DPH**

**Finančné krytie z dotácie:** Úradu vlády Slovenskej republiky, Námestie Slobody 1, 813 70 Bratislava 1 z programu poskytovateľa s názvom „Podpora rozvoja športu na rok 2019“ so zameraním na výstavbu multifunkčných ihrísk s umelým trávnikom a mantinelmi. Predmet zákazky bude financovaný z rozpočtu Úradu vlády a z rozpočtu verejného obstarávateľa. Verejný obstarávateľ neposkytuje preddavok, ani zálohovú platbu.

Vlastná platba bude realizovaná:

Po protokolárnom odovzdaní a prevzatí predmetu zmluvy, na základe preberacích protokolov potvrdených verejným obstarávateľom, na zhotoviteľom vystavenú faktúru, ktorej splatnosť je do 30 dní odo dňa jej doručenia objednávateľovi. Faktúra musí obsahovať všetky náležitosti daňového dokladu, špecifikáciu predmetu plnenia podľa zmluvy o dielo a špecifikáciu fakturovanej sumy. Uchádzačom navrhovaná cena bude vyjadrená v EUR.

1. **Kritériá na vyhodnotenie ponúk:**

Verejný obstarávateľ vyhodnocuje ponuky na základe objektívnych kritérií na vyhodnotenie ponúk, ktoré súvisia s predmetom zákazky, s cieľom určiť ekonomicky najvýhodnejšiu ponuku. Verejným obstarávateľom určené kritériá sú nediskriminačné a  podporujú hospodársku súťaž.

Ponuky sa vyhodnocujú na základe:

**Ponuky sa budú vyhodnocovať na základe kritériá najnižšia cena s DPH pre predmet zákazky.**

Poradie uchádzačov sa určí porovnaním predložených cenových ponúk.

Vyhodnotenie ponúk bude vykonané komisiou verejného obstarávateľa.

1. V prípade kritéria Celková cena diela v Eur s DPH určeného verejným obstarávateľom, ktorými je najvýhodnejšia najnižšia cena s DPH, sú pravidlá jeho uplatnenia nastavené takým spôsobom, že ponuke uchádzača s najnižšou hodnotou daného kritéria (najnižšou cenou) sa umiestni na 1. mieste v poradí. Vyhodnotenie ponúk bude vykonané tak, že bude zostavené vzostupné poradie všetkých ponúk, ktoré neboli z vyhodnocovania vylúčené, podľa kritérií. Úspešným uchádzačom sa stane uchádzač, ktorý v hodnotení sa umiestni na 1. mieste. Ďalšie poradie uchádzačov bude stanovené na základe zostupne od najnižšej do najvyššej celkovej hodnoty cenových ponúk.
2. **Dĺžka trvania zákazky**: najneskôr **30 pracovných dní odo dňa odovzdania staveniska zhotoviteľovi.**
3. **Podmienky účasti uchádzačov:**

**Osobné postavenie**

Uchádzač musí spĺňať podmienky účasti týkajúce sa osobného postavenia podľa § 32 ods. 1 písm. e) ZVO a preukázať ich splnenie dokladmi podľa § 32 ods. 2 písm. e) alebo ekvivalentnými dokladmi – **doklad o oprávnení dodávať tovar/poskytovať službu/uskutočňovať stavebné práce, ktoré sú predmetom tejto zákazky – splnenie tejto podmienky preverí verejný obstarávateľ v dostupných IS verejnej správy**.

1. **Obsah ponuky:**

**Ponuka musí obsahovať:**

* Ocenenie predmetu zákazky v súlade s **prílohou č. 1** tejto výzvy podpísané štatutárnym zástupcom uchádzača a opatrené pečiatkou uchádzača (ak relevantné) – uchádzač vyplní iba žltou farbou zvýraznené políčka.
* **Výkaz výmer** podpísaný uchádzačom alebo osobou oprávnenou konať za uchádzača. (**Príloha č. 1/2** podpísané štatutárnym zástupcom uchádzača a opatrené pečiatkou uchádzača.
* Čestné vyhlásenie uchádzača (**príloha č. 2** tejto výzvy) podpísané štatutárnym zástupcom uchádzača a opatrené pečiatkou uchádzača (ak relevantné) – uchádzač vyplní iba žltou farbou zvýraznené políčka.
* Návrh zmluvy (**príloha č. 3** tejto výzvy) vyplnený uchádzačom – podpísaný štatutárnym zástupcom uchádzača a opatrený pečiatkou uchádzača (ak relevantné) – uchádzač vyplní iba žltou farbou zvýraznené políčka. Uchádzač je povinný predložiť návrh zmluvy aj v elektronickej podobe v niektorom z nasledovných editovateľných formátov .rtf alebo .ods alebo .doc alebo .docx.
* **Technické listy nasledovných materiálov**: Technický list umelého trávnika, mantinelu, madla , stĺpika  profilovaného priameho hliníkového, Stĺpika profilovaného hliníkového– rohový, dorazový (polovičný), basketbalového kompletu, tenisového stĺpika, volejbalového/nohejbalového stĺpika a futbalovej brány.
* **Vzorka umelého trávnika** (20 x 20 cm)
* **Zoznam obdobných stavebných prác uskutočnených za predchádzajúcich päť rokov** od vyhlásenia verejného obstarávania v celkovom finančnom objeme 200 000 eur bez DPH. Odôvodnenie: Splnením tejto podmienky účasti získa verejný obstarávateľ dôkaz o tom, že uchádzač preukáže svoju schopnosť trvalo zhotovovať práce zodpovedajúce predmetu zákazky v súlade s príslušnými predpismi zabezpečujúcim kvalitu.
1. **Použitie elektronickej aukcie:** Nie
2. **Lehota na predkladanie ponúk:**
* Lehota na predkladanie ponúk je do: **11.09.2020 do10.00 hod.** V prípade doručenia poštou alebo osobne, musí byť ponuka v stanovenej lehote doručená na adresu: **Mesto Dunajská Streda, Hlavná 50/16, 929 01 Dunajská Streda.**
* Dátum poštovej pečiatky nie je rozhodujúci. Po uplynutí lehoty na predkladanie ponúk nie je možné predložené ponuky odvolať. Ponuky po predložení nemožno meniť ani dopĺňať. Po uplynutí lehoty na predkladanie ponúk je zmena alebo doplnenie ponuky vylúčená. Prípadná oprava zrejmých chýb a nesprávností, ktoré vznikli pri vyhotovení ponuky je možná aj po uplynutí lehoty na podávanie ponúk.
* Ponuky sa predkladajú v slovenskom jazyku a v mene EUR; obálka musí byť zreteľne označená nápisom **„Obstarávanie – neotvárať!“,** heslom obstarávania: ***„Výstavba multifunkčného ihriska s umelou trávou (33x18 m) v*** ***Dunajskej Strede - časť Malé Blahovo*** ako aj obchodným menom a sídlom uchádzača.

12. **Minimálna lehota, počas ktorej sú ponuky uchádzačov viazané:**

Uchádzač je svojou ponukou viazaný od uplynutia lehoty na predkladanie ponúk až do uplynutia lehoty viazanosti ponúk, ktorá je verejným obstarávateľom stanovená vzhľadom na čas potrebný na vyhodnotenie ponúk a uzavretie zmluvy s úspešným uchádzačom končí dňom **31.12.2020.**

13. **Doplňujúce informácie:**

1. Verejný obstarávateľ si vyhradzuje právo meniť podmienky obstarávania alebo obstarávanie zrušiť v prípade ak:
	* ani jedna z predložených ponúk nebude zodpovedať požiadavkám stanovených v tejto výzve;
	* sa zmenili okolnosti, za ktorých bolo toto obstarávanie vyhlásené;
	* ponuka uchádzačov bude vyššia ako predpokladaná hodnota zákazky;
	* nebude predložená ani jedna ponuka.
2. Uchádzači nemajú nárok na náhradu nákladov spojených s účasťou na tomto obstarávaní.
3. Verejný obstarávateľ si vyhradzuje právo **neprijať ani jednu z predložených ponúk** a neobjednať práce od úspešného uchádzača v prípade, ak sa zmenia okolnosti, za akých sa táto verejná súťaž vyhlasovala. Verejný obstarávateľ si vyhradzuje právo uzavrieť zmluvu v lehote viazanosti len vtedy, **ak bude disponovať dostatočným množstvom finančných prostriedkov najmä, nie však výlučne vtedy ak Úrad vlády Slovenskej republiky poukáže na účet verejného obstarávateľa finančné prostriedky/dotáciu z programu s názvom Podpora rozvoja športu na rok 2019.**
4. Kompletné súťažné podklady sú dostupné priamo a úplne bez obmedzení či poplatkov na internetovej stránke:

<https://dunstreda.sk/zverejnenie-zadani-zakaziek-s-vyssou-predpokladanou-hodnotou-ako-100000-eu-ktore-nie-su-ani>,

V Dunajskej Strede, dňa 28.08.2020 v.r.

**JUDr. Zoltán Hájos**

 primátor mesta

Prílohy:

Príloha č. 1: Návrh na plnenie kritérií

Príloha č.1/2: Výkaz výmer- rozpočet stavby

Príloha č. 2: Čestné vyhlásenie uchádzača

Príloha č. 3: Návrh Zmluvy o dielo

Príloha č. 4: Projektová dokumentácia